№7 «Еркетай» бөбекжай-балабақшасы

Аудандық семинарға дайындалған АҰІӘ

**Тақырыбы: «Қызықты аттракцион»**

Дайындаған : Балжанова А.

Хромтау қаласы, 2023-2024 оқу жылы.

**Тақырыбы:** Қызықты аттракцион

**Мақсаты:** балалардың шығармашылыққа қызығушылықтарын арттыру. GIGO конструкторды дұрыс қолдануды үйрету. Балаларды конструкторды орналастыруға,біріктіруді,түстерді ажыратуды үйрету. Сызбаға қарап жұмыс жасай білу дағдыларын қалыптастыру.Жаңа сөздерді үйрету.

Музыка залында көңілді әуен ойнайды.

Балалар саппен кіріп шаттық шеңберін орындайды.

**Шаттық шеңбері.**

Қайырлы таң,көздерім! Ояндыңдар ма?

*(көздерін уқалайды. Содан кейін саусақтарымен көзілдірік жасайды)*

Қайырлы таң, құлағым!

Ояндыңдар ма?

*(құлағын алақанмен уқалап, алақанмен құлақ жасап қозғалтады)*

Қайырлы таң,қолдарым!

Ояндыңдар ма?

*(қолдарын уқалап, алақанмен соғады жаймен)*

Қайырлы таң,аяқтарым!

Ояндыңдар ма?

*(аяқтарын уқалап,топылдатады)*

Қайырлы таң,достарым!

Мен ояндым!

*(Шапалақтайды бір-біріне )*

**Ғажайып сәт.**

Қоян мен түлкі балалар аттракционында әткеншекке таласады. (бір ғана әткеншек тұрады)

**Тәрбиеші:** Сәлеметсіздер ме қоян мен түлкі!

Амандасайықшы балалар.

**Балалар:** Сәлеметсіз бе.

**Тәрбиеші:** Мұнда не болып жатыр?Неге таласып жатырсыңдар?

**Түлкі :** Біздер осы әдемі аттракционға келдік. Бірақ мұнда ойын құралдарынан тек әткеншек. Ал біздер бірге ойнағымыз келіп тұр келіп тұр.

**Қоян :** Ия.

**Тәрбиеші:** балалар қоян мен түлкіге ойын құралдарын құрасытырып береміз бе?

**Балалар:** Әрине. Құрастырып береміз. Біздерде балабақшада шығармашылық шеберхана бар. Көп нәрсе үйрендік.

**Қоян мен түлкі:** онда біздер сендерге бөгет болмай достарымызға барып жақсы жаңалықпен бөлісейік.

**Тәрбиеші:** Ал біздер балалар түстерді ажыратуға арналған қызықты ойын ойнайық.

**Ойын: «Менің үйім»**

**Шарты:** жерде түрлі –түсті құрсау жатады. Балалардың қолына түрлі –түсті текшені береміз, музыка қосылады. Балалар билейді. Музыка сөнгенде балалар қолындағы текшенің түсіне сай құрсау ішіне кіріп кетуі қажет.

**Тәрбиеші:** балалар, енді тезірек топқа бөлініп аттракционға ойын құралдарын құрастырайық.

Слайдтан құрастырылатын ойын құралдары көрсетіледі.

Балалар үш топқа бөлініп әткеншек,таразы, қарақшы кемесін құрастыра бастайды.

Балалар құрастырып болған соң түлкі мен қоян келеді. Жасалған құралдарды көріп қуанады. (ойын құралдары толықтырылады)

Түлкі мен қоян алғыстарын білдіріп жасалған бұйымдарды алып кетеді.

**Ғажайып сәт:** Робот келеді.

**Робот:** Мен роботпын.Балалар мен сендердің жұмыстарыңды сонау алыс ғаламшардан көріп ,бақылап отырдым. №7 «Еркетай» балабақшасында сендердей керемет ,ақылды балалардың тәрбиеленіп ,оқып жатқанына қатты қуандым.

Менің бауырым да сендерге ризашылықтарын білдіргісі келеді.

(Роботты қосып, балалардың жұмысына ризашылығын білдіреді)

**Қорытындылау**.

**Тәрбиеші:** Не құрастырдық?

Тағы не көрдік?

Сендерге ұнады ма?

Мадақтау! Балаларға жұлдызшалар тарату.